GiliGold/VAD_KnessetCorpus huggingface dataset:
דבורה ספיר אליעזר:
הייתה הודעה
פנינה תמנו:
את יודעת למה? אני אסביר
פנינה תמנו:
 כי גם מעסיקים צריכים לדעת שזו עבירה פלילית
דבורה ספיר אליעזר:
אני יכולה שניה? לא היה פרסום, לא היה קמפיין לצורך העניין
דבורה ספיר אליעזר:
 היו כן הודעות לעיתונות
דבורה ספיר אליעזר:
 אני כתבתי גם בפורום של ההנהלה שהדבר הזה עולה בדיון הזה
דבורה ספיר אליעזר:
 אז אנחנו כמובן נבחן את הנושא
פנינה תמנו:
אין נבחן
פנינה תמנו:
 אתם תגידו שזה עבירה פלילית
דבורה ספיר אליעזר:
אני לא יכולה לתת תשובות עד שאין לי תשובות
פנינה תמנו:
מה זה את לא יכולה לתת תשובות? שאני אעלה את משה בגד או את השר? אני לא מבינה את זה
פנינה תמנו:
 אתם שולחים לי אנשים שאומרים לי אני לא יכול לתת תשובות
פנינה תמנו:
 דבי, תחזרי, את יועצת משפטית, את אישה מספיק מכובדת במשרד
דבורה ספיר אליעזר:
אנחנו נחזור עם תשובה בקשר לעניין הזה
דבורה ספיר אליעזר:
 כל מה שאני אומרת זה שבגלל שעלה הנושא של הפרסום, העליתי את הנושא עכשיו תוך כדי דיון
פנינה תמנו:
אז אני אגיד ככה, כמעט 100 אנשים דעתי זה יותר ממנהלת תקומה, זה יותר מהמון משרדים, יותר מנציבות שוויון הזדמנויות בעבודה
פנינה תמנו:
 עכשיו, תביני
דבורה ספיר אליעזר:
יש שמונה חסרים
פנינה תמנו:
לא מעניין אותי חוסר התקנים, כי קיבלתם
פנינה תמנו:
 זה שלא איישתם זו בעיה שלכם, תאיישו
פנינה תמנו:
 אני רק אומרת לך כזה דבר, אתם, בסוף, זה מחלקה מאוד גדולה
פנינה תמנו:
 אבל אם אתם לא מנגישים ואומרים גם למעסיקים, מעסיק, אסור לפטר בתקופה הזאת, ומחדדים את הדבר הזה, אנחנו בבעיה
פנינה תמנו:
 ואני אומרת לך שיהיו מעסיקים שיגידו לא ידעתי, או שלא יעשו את זה אם הם ישמעו כזה תשדיר
פנינה תמנו:
 אותו דבר גם הנשים עצמן
פנינה תמנו:
 לא כולן עורכות דין
דבורה ספיר אליעזר:
אני גם רוצה להגיד עוד משהו
דבורה ספיר אליעזר:
 התיקון הוא פורסם ב-28 בנובמבר, אבל הוא חל מה-7 באוקטובר
דבורה ספיר אליעזר:
 יחד עם זאת, אנחנו לא יכולים לאכוף פלילי בתקופה מה-7 באוקטובר עד ה-28 בנובמבר כי לא ניתן לעשות חקיקה פלילית רטרואקטיבית, אבל הזכות האזרחית קיימת, כולל הסייגים שכתובים בחוק והפיצויים המוגדלים הכתובים בחוק למען אותן נשים או אותם גברים שמפוטרים במסגרת העילות לחוק הגנה לעובדים
דבורה ספיר אליעזר:
 זה משהו שחשוב שידעו שזה קיים
דבורה ספיר אליעזר:
 וכמובן בימים האלה אנחנו עובדים על ההארכה של התיקון שמחייב צו של שר העובדה, ואישור ועדת העבודה של הכנסת
עדה מימון:
בסמכותכם גם הנושא של חוק עבודת נשים שמעניק היום שעת היעדרות
עדה מימון:
 וכמו שנאמר, יש הצעת חוק להאריך
עדה מימון:
 אתם חושבים על זה?
דבורה ספיר אליעזר:
זה משהו שעלה במסגרת הצעות שונות ואנחנו בהחלט בוחנים את הנושא הזה
פנינה תמנו:
מה בוחנים? תגמר המלחמה
פנינה תמנו:
 אני לא מבינה את זה
פנינה תמנו:
 אני אומרת לך מיכל, יש לי קושי נורא
פנינה תמנו:
 כשאתם הייתם צריכים שאני אפגוש אתכם בשביל איזה תיקון של להסביר לי, בתוך כמה זמן דיברתי איתכם? בתוך חצי שעה, נכון?     אתם חייבים לעבוד מהר
פנינה תמנו:
 אתם חייבים לעבוד כמו בחירום
פנינה תמנו:
 כמו שהחיילים שלנו יודעים לרוץ לחזית בתוך כמה שעות
פנינה תמנו:
 בתוך כמה שעות מתניעים את הרכב ומגיעים לעזה, אתם גם תעשו את זה
פנינה תמנו:
      (מחיאות כפיים)
מיכל מרים וולדיגר:
אני רוצה רגע לדייק ולומר, בסך הכל בכללי אין פה תוספת תקציבית יותר מידי, כי מדובר על שעה שכבר קיימת היום בחוק, אלא שהיא לא מיושמת ולא מאפשרים, נניח למורות, להגיע, הבעל במילואים, יש להם ילדים קטנים, הם לא יכולים לשים אותם במעונות היום כי הם נפתחים בשעה מאוחרת יותר ואז מה שקורה זה שאין להם מה לעשות
מיכל מרים וולדיגר:
 ככה מבחינתי שתהיה אפשרות שהם יאחרו חצי שעה לעבודה שלהן בוקר, ישימו את הילדים בזמן במעונות היום, בבתי הספר, ויוכלו להגיע לעבודה
מיכל מרים וולדיגר:
 זה כל כך טריוויאלי שאין מה לחכות עד שהמלחמה תיגמר
מיכל מרים וולדיגר:
 הלוואי והיא תיגמר מהר, הלוואי כולנו נרצה
קריאה:
או לפתוח יותר מוקדם
מיכל מרים וולדיגר:
אז שיפתחו את הגנים בשעה שבע, אבל את בתי הספר לא יפתחו בשבע
מורן חטב:
אתם מבינים שאנשי הקבע, אנחנו בנות הזוג, בגלל נכללות בשעת היעדרות הזאת כשאני והיא יושבות באותה ישיבה היא קמה ויוצאת לילדים שלה, ומשלמים לה על זה ואני לא, אני משלמת על זה מחשבוני
מיכל מרים וולדיגר:
את מדברת על קבע במלחמה או בכלל?
מורן חטב:
על קבע בחירום אני מדברת
פנינה תמנו:
גם בהצעה הממשלתית אני רוצה להזכיר, שאתם בכלל לא הכנסתם את ההגנה מפני פיטורים, מי שהכניס זה אנחנו חברי הכנסת
פנינה תמנו:
 אז לכן, בגלל שאנחנו כנבחרי ונבחרות העם מייצגים גם את השטח וגם את הקולות, וכמובן הם יודעים גם לייצג את עצמם בפני עצמם, לקחת את הדבר הזה, במיוחד שיושבת פה סגנית שר האוצר לשעבר והיא יודעת מה ההשלכות על המשק יותר טוב ממני
דבורה ספיר אליעזר:
אני רוצה רק להבין מה כתוב בחוק היום ומה ההצעה
דבורה ספיר אליעזר:
 יש כמה הצעות סביב הדבר הזה
מיכל מרים וולדיגר:
אני אשב איתך, גם ישבתי עם שר האוצר
דבורה ספיר אליעזר:
אין הצעה אחת
פנינה תמנו:
נו אז?
דבורה ספיר אליעזר:
אני רוצה להגיד, השעה שקבועה היום בחוק עבודת נשים, שנכון היא לא מתייחסת לנשות קבע כי מדובר בחוק קבע
מורן חטב:
בחירום אנחנו מבקשות להפעיל את זה גם עלינו
דבורה ספיר אליעזר:
זה לא חוק שנעשה בתקופה של חירום, זה חוק שנעשה
פנינה תמנו:
 אף אחד לא מתפרץ לדברים שלה
פנינה תמנו:
 עורכת דין דבי, את אומרת שיושבות כמה הצעות
פנינה תמנו:
 מה אני מבקשת ממך? כשיש כמה הצעות לא צריך להתבלבל, צריך לדעת להתכנס לדבר הכי הגיוני
פנינה תמנו:
 תגישו משהו שהוא עוזר, הגיוני, נכון, שכולל גם את נשות הקבע ושמסייע לנשים הללו, זה מה שאנחנו מבקשים
פנינה תמנו:
 עכשיו, בגלל שאנחנו נמצאים בתקופת חירום, קצב העבודה של כולם הוא צריך להיות מאוד מוגבר
דבורה ספיר אליעזר:
אנחנו עובדים בצורה כזאת, אני מצטערת כי זה נראה
פנינה תמנו:
אז תוכיחי לי עכשיו
פנינה תמנו:
 אם אני אטעה אני אתנצל
פנינה תמנו:
 אני מבטיחה
מיכל מרים וולדיגר:
כבוד יושבת-הראש פשוט אני חייבת לעלות לשאילתה שקשורה למילואים, אחרת ימחקו לי אותה
פנינה תמנו:
מי נמצא שם?
מיכל מרים וולדיגר:
ואת חושבת שזה פוליטי וזה לא פוליטי
פנינה תמנו:
לא על המילואים, אנחנו דיברנו על הבחירות המוניציפליות בקבוצה
מיכל מרים וולדיגר:
בגלל אנשי המילואים
פנינה תמנו:
לא מדברת על פוליטיקה
פנינה תמנו:
 מיכל את אוהבת לפתוח את זה
מיכל מרים וולדיגר:
רק רציתי להגיד שאני צריכה לעלות למעלה כדי לטפל בשאילתה
פנינה תמנו:
מי? שר הביטחון? מי השר?
מיכל מרים וולדיגר:
שר הפנים שהוא אחראי על זה
מיכל מרים וולדיגר:
 אז יש לי שאילתה ואני לא יכולה להישאר פה
מיכל מרים וולדיגר:
 אני כן רוצה לומר שלושה דברים
מיכל מרים וולדיגר:
 דבר ראשון, כן לומר שתהיה קצת טיפה אווירה אופטימית, ישבתי עם שר האוצר, שהם בונים, עכשיו אני מקווה מאוד שזה ייסגר ממש בימים הקרובים, על חבילה גדולה באמת גדולה של מענקים, של הטבות, של פתרון של כל מיני עיוותים לאנשי המילואים, לנשים שלהם ולמשפחות שלהם
מיכל מרים וולדיגר:
 זה אמור לצאת ממש בימים הקרובים
מיכל מרים וולדיגר:
 זה דבר חיובי וזה יקרה
פנינה תמנו:
- - - דווקא את מהמפלגה של השר
מיכל מרים וולדיגר:
שניה, דבר נוסף שאני רוצה לומר, גם את הנושא של שעות העבודה שהם עובדים עליו באוצר אבל אני רוצה שזה יקרה כמה שיותר מהר כדי שזה לא ייגרר ויימשך חודשים רבים
מיכל מרים וולדיגר:
 וכן נושא שאני רוצה כן לתת רגע איזה קרדיט למשרד הבריאות דווקא
מיכל מרים וולדיגר:
 כי הגיעו אליי לא מעט פניות, יש הרבה גם מה לתקן
שני סבוראי בנד:
משרד הבריאות לא עושה כלום
שני סבוראי בנד:
 שום דבר ואפס התחייבות
מיכל מרים וולדיגר:
רגע
מיכל מרים וולדיגר:
 פנו אליי לא מעט נשים שלומדות אחיות, נמצאות בקורסים כבר מתקדמים עם נושא של ההכשרות
מיכל מרים וולדיגר:
 ולא אפשרו להם לגשת, כלומר הם לא יכלו להגיע להכשרות כי הבעלים בצבא והם לא יכולים לעזוב את הילדים הקטנים, אין להם איפה לעבוד, ולא נתנו להם במבחן השנתי שיש לו שני תאריכים, ומי שלא מסיים את כל המטלות שלו לא יכול לגשת למבחן השנתי
פנינה תמנו:
אז הם באו לקראתם?
מיכל מרים וולדיגר:
לא, בהתחלה היה לנו בלאגן ומה זאת אומרת, היה שיח חירשים נוראי
מיכל מרים וולדיגר:
 עד שבסופו של דבר באו לקראתם וכן קבעו עוד תאריכים
מיכל מרים וולדיגר:
 אז אני מאמינה במאבק ואני מאמינה בכם
מיכל מרים וולדיגר:
 כלומר, אם נאבקים ולא מוותרים ואומרים רגע זה לא הגיוני, בסוף השכל הישר מנצח ואם יש עוד פניות, שאתם אומרים במשרד הבריאות שלא?
שני סבוראי בנד:
כלום, אפס
מיכל מרים וולדיגר:
אז אני אשמח לקבל אותם
שני סבוראי בנד:
הגשנו נייר עמדה לדיון הזה שמפרט את הפתרונות שהצענו למשרד הבריאות לגבי הרופאות המתמחות שממשיכות לעשות תורנויות של 26 שעות גם בזמן שבני הזוג שלהן במילואים
מיכל מרים וולדיגר:
אני אשמח לשמוע את זה ואם צריך אני באמת
מיכל מרים וולדיגר:
 כי הצלחנו בכמה מקרים ואני מקווה להצליח בזה
דבורה ספיר אליעזר:
אני רוצה לסיים את הדברים, בבקשה
פנינה תמנו:
אני אתן לך לסכם
פנינה תמנו:
 לא להתבאס עליי, דבי אני יודעת שאת עובדת קשה, אבל באמת אי אומרת לך, בסוף מה שקורה בשטח הוא לא פשוט
פנינה תמנו:
 כי כש-15% מהפניות הן נשים שמקבלות סל מזון אסור לנו להגיע למצב הזה, וכאשר נשים כותבות שהן בדיכאון, אסור לנו להגיע למצב הזה, וכשנשים מפוטרות אסור לנו להגיע למצב הזה
פנינה תמנו:
 ואני בטוחה שגם את רוצה בטובתן
פנינה תמנו:
 אז בואי תסכמי ותגידי לי גם לוח זמנים
דבורה ספיר אליעזר:
אני רוצה להגיד כמה דברים, תנו לי בבקשה לדבר כי זה מוציא אותי מהקשב כשכולן נכנסות לי במילים
דבורה ספיר אליעזר:
 אחד, תוך כדי שיח כתבו לי
פנינה תמנו:
רגע סליחה
פנינה תמנו:
 מיכל, חברת הכנסת וולדיגר, תראי, את סיפרת על הפגישה של שר האוצר, יש כמה סוגיות שלא נכנסו, בתוך זה אחד, המתמחות של 26 שעות שזה לא פחות תחשוב מההכשרות, זה אפילו יותר קשה
פנינה תמנו:
 והסיפור השני שהעלתה פה לימון סון הר מלך זה הסיפור של חופשת הנשים של נשים שילדו תוך כדי המלחמה ולפני המלחמה וצריך
מיכל מרים וולדיגר:
אני פשוט חייבת לצאת אז נשב, תתני לי את הנקודות ואני מבטיחה לטפל בזה
עליזה לביא:
גם לפני המלחמה, הבת שלי ילדה יומיים לפני המלחמה
פנינה תמנו:
נכון אמרתי, לפני ותוך כדי
פנינה תמנו:
 כן?
דבורה ספיר אליעזר:
תודה
דבורה ספיר אליעזר:
 קודם כול אני רוצה להגיד שמנהל הסדרה ואכיפה כתבו לי תוך כדי הדיון שהם מטפלים באופן מיידי בכל פניה והם בקשר עם ארגוני הנשים
דבורה ספיר אליעזר:
 כמובן מנגישים את המידע גם באתר, וחושבים על פרסומים אחרים גם לפני הדיון
דבורה ספיר אליעזר:
 אז יהיה פרסום
פנינה תמנו:
אז יהיה פרסום?
דבורה ספיר אליעזר:
אני מקווה שיהיה פרסום
פנינה תמנו:
הבקשה שלנו זה שיהיה גם ברדיו, על זה שזו עבירה פלילית ושאסור, ואם יש נשים שנפגעות לשים להן את זה
דבורה ספיר אליעזר:
בנושא של הרדיו אנחנו צריכים לדבר עם הדוברת אבל אני יודעת שהם עובדים על פרסומים
דבורה ספיר אליעזר:
 זה מה שאני יכולה להגיד בעניין הזה
דבורה ספיר אליעזר:
 הדבר השני שאני רציתי להגיד זה שלצד הצעת החוק של עבודת נשים בנוגע לשעה, שאנחנו יודעים שהיום האישה יכולה לקחת שעה בכל מועד ביום ובלבד שהיא עבדה משרה מלאה וגם על זה יש הערות שקיבלנו במשרד
דבורה ספיר אליעזר:
      יש כל מיני תיקונים אחרים שאנחנו שוקלים שזה לא התיקון היחיד שהוא בא לפתחנו, לכן אני אומרת שאנחנו בוחנים, כי זה לא עניין להביא טיפין-טיפין
דבורה ספיר אליעזר:
 אם יהיה צורך לחשוב על מספר תיקונים שיש צורך לבצע אותם אז כדאי לבצע
פנינה תמנו:
כן אבל זה לא כזה מסובך ולא צריך לחכות עד אחרי המלחמה
פנינה תמנו:
 אני מבקשת ואני דורשת, אני אפילו לא מבקשת, תעבדו יותר מהר
פנינה תמנו:
 יש פה את היועצת המשפטית של הוועדה, שהיא גם יועצת משפטית בוועדת העבודה והרווחה
פנינה תמנו:
 אם אתם צריכים שאנחנו נעזור לכם, אין בעיה
דבורה ספיר אליעזר:
אנחנו מכירות המון שנים
פנינה תמנו:
אז אני מבקשת די
פנינה תמנו:
 לא למרוח את זה, להביא
פנינה תמנו:
 אם נצטרך לעשות בוועדה תיקונים תוך כדי או לא יודעת מה
קריאה:
יש לי הצעה
פנינה תמנו:
תגישו
פנינה תמנו:
 אבל זה לא צריך להיות ככה
דבורה ספיר אליעזר:
ויש מכינה גם של, אולי, רגולציה ודרכים אחרות שלא מדברת דווקא על התיקון הזה אלא על נושאים אחרים
פנינה תמנו:
כן אבל דבי אני לא מצליחה לקבל ממך הבטחה שזה הולך להיות מהר, בגלל זה אני עדיין עליך
דבורה ספיר אליעזר:
בסדר, אני אומרת שהשר והמנכ"ל גם מבקשים להביא לשולחנם דברים, אני אומרת שאנחנו מבינים שאנחנו במלחמה אנחנו ככה במלחמה מה-7 באוקטובר
פנינה תמנו:
נו?
דבורה ספיר אליעזר:
במצב של כולנו
פנינה תמנו:
זה צריך להיות פה כבר
דבורה ספיר אליעזר:
ואנחנו מביאים את הדברים שאנחנו צריכים להביא לכנסת
פנינה תמנו:
טוב, אני אומרת לך ואני אגיד את זה גם בסיכום, אני אומרת לך שזה נדמה שאתם מורחים את הזמן
פנינה תמנו:
 כי שוב, מהתשובה שלך, אם אני עכשיו, עזבי חברת כנסת, כאזרחית
פנינה תמנו:
 זה נראה שיש זמן, יש לנו הרבה הצעות, נבחן
פנינה תמנו:
 למה?
דבורה ספיר אליעזר:
אנחנו לא מורחים את הזמן, אבל בגלל שאני לא יודעת להגיד זמנים מדויקים בגלל זה אני לא מביאה לכאן זמנים מדויקים, אבל זה ברור לנו שדברים צריכים לקרות מהר
פנינה תמנו:
 האינטרנט חזר או שכל מי שהיה בזום נפל?
שני סבוראי בנד:
גברתי היו"ר, אני יכולה להתייחס? אני סוגרת לך מלא פינות בבת אחת, נשבעת
שני סבוראי בנד:
 אני גם אשת קבע, גם נשואה למילואימניק
פנינה תמנו:
את נרשמת? לא, אני רוצה קודם את נשות הקבע
שני סבוראי בנד:
אני אשת קבע גם
פנינה תמנו:
בסדר אבל את לא באה בשם הסוגייה הזאת, והאמיני לי כשאתן צריכות שאני אשמע אתכן, את יודעת שאני גם שומעת אתכן
נעמה כהן:
אבל אנחנו מאוד צריכות שתשמעי אותנו
פנינה תמנו:
הכול טוב, אני כרגע רוצה לשמוע אותן
פנינה תמנו:
 נציגת נשות משרתי הקבע בבקשה
מורן חטב:
שלום אני מורן
מורן חטב:
 אז קודם כול אנחנו ממש שמחות על הדיון הזה, ואנחנו רואות שבאמת יש התקדמות בכל הנושא של ההכרה במשפחות של המשרתים, משרתי המילואים
מורן חטב:
 ואנחנו באמת מבינות ורואות שאתם מבינים שזה מתוך הכרה שהבית הוא השורשים, ובזכות זה הבעלים שלנו יכולים להמשיך לתפקד ולהתמקד במשימה הלאומית הזאת
מורן חטב:
הבעלים שלנו גם שם, ואנחנו לא חיים את שגרת החיים הרגילה שלנו
מורן חטב:
 אנחנו באנו לפה להגיד כקול של נשות משרתי המילואים שאנחנו לא חיים את שגרת החיים שלנו, הילדים שלנו לא רואים את הבעלים, הקריירות שלנו נפגעות, 63% העידו על קושי נפשי וקושי לתפקד בבית
מורן חטב:
 אנחנו נשים שבחרנו בזה
מורן חטב:
 אנחנו יודעות לעשות את זה
מורן חטב:
 אבל אנחנו במלחמה
מורן חטב:
 אנחנו לא רגילות לחיות מלחמה
פנינה תמנו:
ואנחנו גם גאות בכן
פנינה תמנו:
 ואני תמיד אמרתי לעצמי וואו אני לא יודעת איך נשות אנשי הקבע עושות את זה בשגרה, אז בוודאי בעת מלחמה
מורן חטב:
אנחנו מלאות נתינה למדינה, אנחנו מקריבות את חיי המשפחה שלנו למדינה
מורן חטב:
 חירום זה לא מצב רגיל
מורן חטב:
 וזה הדבר הכי משמעותי
מורן חטב:
 אנחנו ביחד עם משרתי המילואים, כולנו מגויסים, כולנו חווים את אותו הקושי
מורן חטב:
 אנחנו ערכנו סקר בקהילה שלנו שבתוך שעות בודדות 1,000 נשים הגיבו, באו ורק חיפשו אצל מי לשפוך את הלב שלהן
מורן חטב:
 ו-85% העידו ששגרת החיים שלהם נפגעה
פנינה תמנו:
על כמה נשים אנחנו מדברות?
מורן חטב:
כמה נשים מה? אין לנו נתונים כי הצבא לא מוסר לנו
מורן חטב:
 אנחנו מעריכות שבערך 20,000
פנינה תמנו:
 זו ההערכה שלכם?
מורן חטב:
שלנו
פנינה תמנו:
כ-20,000
פנינה תמנו:
 עכשיו הייתי רוצה לדעת כמה זה השתנה בחירום נגיד שעות העבודה?
מורן חטב:
אני אתן לך דוגמה
מורן חטב:
 באופן אישי, בעלי לדוגמה הוא מגיע אפטר ובכל סופ"ש
מורן חטב:
 השגרה שלנו מאוד ידועה וברורה
מורן חטב:
 הוא לוקח את הילדים פעמיים בשבוע ומוציא אותם פעם אחת
מורן חטב:
 אני בשעות האלה עובדת פול טיים, באמת, מ-06:00 מסיימת ב-22:00, 23:00, 00:00 כמה שצריך אני עובדת כדי לפתח קריירה עצמאית ומאז הוא פשוט לא מגיע
מורן חטב:
 אז אני ירדתי בערך ל-70% משרה
מורן חטב:
 הסיפור שלי הוא סיפור של הרבה נשים
מורן חטב:
      אם הבת שלי אחרי כמה שבועות בת 4 אומרת לאחים שלה יש לנו ארבעה ילדים, שאבא שלהם מת שיבדל לחיים ארוכים, כי היא לא רואה אותו, אז אתם מבינים את המצוקה של כולנו ועד כמה שגרת החיים שלנו התערערה? אז זה הסיפור שלנו
מורן חטב:
 ואנחנו רואות שהרכבת כבר דוהרת והדברים מגיעים למשרתי המילואים, יש פיצויים
פנינה תמנו:
שאתן בעצם לא יכולות להגיש כלום לקרן?
מורן חטב:
אנחנו כלום, הקול שלנו נשכח כל המלחמה הזאת
מורן חטב:
 אנחנו לא הוזמנו לוועדה, ואנחנו עשינו מאמצים תוך יומיים-שלושה התאגדנו והעברנו סקר, ראינו מצוקה אמיתית של נשות של משרתי הקבע, ואמרנו שאנחנו חייבות לבוא ולדבר בשמן
מורן חטב:
 אז אנחנו פה כדי להגיד לכם תראו אותנו
מורן חטב:
 תעזרו לנו לתת לבעלים שלנו גב
מורן חטב:
 אנחנו נשאר פה גם אחרי המלחמה אני רק מזכירה את זה
מורן חטב:
 ואנחנו צריכות להיות בתים חזקים כדי לעזור להם גם אחר כך להתאושש ממה שהם עוברים
הדס וינוגרד-הבר:
אני רוצה להוסיף
הדס וינוגרד-הבר:
 אני הדס וינוגרד-הבר, אני נשואה לרוני, איש קבע, רופא בקבע ביחידה מסווגת
הדס וינוגרד-הבר:
 מתחילת המלחמה בן הזוג שלי שהוא רגיל להגיע ביומיות הביתה, אחרי שהרבה שנים הוא לא היה מגיע הביתה בכלל, לכבוד הלידה של נטע החמוד עבר לתפקיד של יומיות והדבר הזה לא התקיים יותר משלושה חודשים, ואני בעצם נמצאת כרגע בחופשת לידה ובחופשת הלידה שלי אני אמא במשרה מלאה לשני ילדים מתחת לגיל שלוש
פנינה תמנו:
רגע את ילדת מתי?
הדס וינוגרד-הבר:
אני ילדתי ביוני, אבל במהלך חופשת הלידה שלי פרצה המלחמה, ואני נשואה לאדם שברגיל, בשגרה, מגיע ביומיות הביתה, מגיע לישון בכל לילה הביתה
פנינה תמנו:
ועכשיו?
הדס וינוגרד-הבר:
ועכשיו הוא בעזה, הוא לא נמצא
הדס וינוגרד-הבר:
 הוא רופא לוחם
הדס וינוגרד-הבר:
 הוא מטפל בפצועים, המון פצועים שגם להם מישהו יצטרך לדאוג בהמשך, אבל הוא מטפל בהמון פצועים
הדס וינוגרד-הבר:
 חבר מאוד קרוב שלנו נפצע קשה, בן הזוג שלי פינה אותו במסוק ביחד עם היחידה, טיפל בו
הדס וינוגרד-הבר:
      אנחנו עוברים תקופה מאוד מאתגרת, מאוד קשה, וכל הרכבת שדוהרת פה ומקדמות נשות המילואים המדהימות, מגיע להן מחיאות כפיים
הדס וינוגרד-הבר:
      (מחיאות כפיים)
פנינה תמנו:
באמת מגיע לכן, לכולם
הדס וינוגרד-הבר:
אנחנו לא אומרות את זה בלעומתיות, אנחנו לא באנו לכאן פורום נפרד
פנינה תמנו:
לא, כל הנשים אנחנו יחד
פנינה תמנו:
 אפילו גם אלו שאנחנו קצת מתווכחות, בין אם זה סא"ל אבישג, בין אם זה יועצת - - - כולנו בסוף באותה סירה
הדס וינוגרד-הבר:
היינו שמחות שנשות המילואים זה אפילו לא יהיה שם קוד
הדס וינוגרד-הבר:
 זה נשות המגויסים
מורן חטב:
בדיוק, הטרמינולוגיה חייבת להשתנות למשפחות המגויסים
הדס וינוגרד-הבר:
הדבר החשוב והבסיסי זו ההכרה הבסיסית
הדס וינוגרד-הבר:
 כי אני כל הזמן שומעת מחברות שלי שהן נשות מילואים שאומרות לי וואי איך אתן עושות את זה בשגרה? איך אתן חיות ככה? איך אתן מסוגלות? אנחנו עכשיו רק הבנו מה זה שבת לסגור בבסיסים או לא להגיע הביתה בכלל, אנחנו רק עכשיו הבנו
הדס וינוגרד-הבר:
 ואנחנו אומרות לכן שאנחנו רוצות להיות ביחד איתכן כי אנחנו באמת באותה סירה במיוחד בחירום
הדס וינוגרד-הבר:
 אני יודעת שיש בעיות להשוות זכויות בשגרה, כי אנחנו גם לא רוצות לפגוע בעצמנו, שאף אחד לא יקבל לעבודה נשות משרתי קבע, כי ידעו שיש להן זכויות יתר
הדס וינוגרד-הבר:
 אנחנו רוצות בתקופת חירום להיות זהות ושוות לנשות המילואים ולנשות המגויסים ביחד כולנו
הדס וינוגרד-הבר:
 כי אנחנו באמת עוברות את אותו דבר
פנינה תמנו:
גם היועצת המשפטית כאן שומעת ואנחנו נראה אם באמת נצטרך לעשות איזשהו שינוי חקיקה, נעשה
פנינה תמנו:
 כן, משפט ואני רוצה לעבור לאוצר
מורן חטב:
עוד משפט אחר
מורן חטב:
 אני חייבת להגיד שהטרמינולוגיה חייבת להשתנות למשפחות המגויסים
מורן חטב:
 ההפרדה בינינו לבין המילואים היא פגיעה מורלית קשה למשפחות אנשי הקבע
מורן חטב:
 בערך 90% העידו שזה פוגע בהן אישית
מורן חטב:
 לא מכירים בנו, נשים שפונות לארגונים, לעיריות שעושות פעילויות למילואים, מעניקות להם דברים, לנו אומרים לא
פנינה תמנו:
 לפני שאני עובדת לדוברת הבאה, אני רוצה ממש להתנצל בפני כל הדיקנים, הדיקניות והנציגים של האוניברסיטאות שהגיעו לדיון הזה והתגייסו מתוך רצון גם לתת מענה
פנינה תמנו:
 אני אדבר עם חבר הכנסת, יוסף טייב, יושב-ראש ועדת החינוך ואנחנו נעשה דיון משותף על נושא נשות המילואימניקים, ולא רק, גם הגברים בני ובנות הזוג
פנינה תמנו:
      אני רוצה לעבור לאוצר
פנינה תמנו:
 תראו, אנחנו שומעים את הדברים של פורום נשות הקבע
פנינה תמנו:
 הן צודקות לחלוטין
פנינה תמנו:
 ואנחנו כרגע עושים הכול בדיונים כאן
פנינה תמנו:
 אף אחד מהנשים כאן לא יצאה בכוחה למחאה
פנינה תמנו:
 אבל אסור לאלץ אותנו להיות במקום הזה כי אנחנו כולנו נתאגד לדבר הזה ונתגייס אם צריך לעשות פה מאבק
פנינה תמנו:
      אמרה סא"ל אבישג שהקרן לא מטפלת בהם
פנינה תמנו:
 מה זאת אומרת? אז בגלל שהן תורמות את כל חייהן הן מקופחות? אז עדי, אני אשמח לדעת, בואי נתחיל מזה ונעבור לכל הדברים האחרים ששמעת
עדי פרנקפורטר ישראלי:
בנוגע לנשות הקבע, זה נושא שאנחנו נפגשים איתו עכשיו שאין לזה מענה
עדי פרנקפורטר ישראלי:
 אנחנו נעשה את השיח הרלוונטי לראות איפה המענה
פנינה תמנו:
מה זה השיח הרלוונטי? מתי?
עדי פרנקפורטר ישראלי:
עם האנשים הרלוונטיים, עכשיו
עדי פרנקפורטר ישראלי:
 אני אתייחס באופן כללי
עדי פרנקפורטר ישראלי:
 אנחנו עכשיו סביב הנושא הזה
פנינה תמנו:
 מתי אתם קוראים להם לפגישה?
הדס וינוגרד-הבר:
יש לנו פגישה עם ראש אכ"א ביום שישי אבל אנחנו בכל אופן נשמח שהכנסת - - -
פנינה תמנו:
אני גם אדבר עם ראש אכ"א אבל אני רוצה שאתם
עדי פרנקפורטר ישראלי:
אנחנו נדבר עם הצבא ועם המשטרה, לשמוע מה המשטרה עושים ומה הצבא
פנינה תמנו:
מי המנהל שלך?
עדי פרנקפורטר ישראלי:
עלי
פנינה תמנו:
עלי הוא האחראי? הוא האוטוריטה בזה?
עדי פרנקפורטר ישראלי:
עלי כרגע גם אחראי על המשטרה
פנינה תמנו:
אוקיי, אז אני מבקשת שתגידי לעלי, שתשמעו את נשות הקבע
פנינה תמנו:
 בסוף בעל המאה הוא גם בעל הדעה ואתם מעבירים לו מהתקציבים למשרד הביטחון ולצבא
פנינה תמנו:
 אין דבר כזה שהן מתחת לגלגלי הרכבת
רותם אבידר צאליק:
אני רוצה להוסיף גם את העצמאיות
פנינה תמנו:
שניה, באמת אני רוצה לעזור אבל אי אפשר לחתוך את עצמנו למיליון חתיכות ואז להתפזר
פנינה תמנו:
 אני יכולה לשמוע את מרשם ואז את העצמאיות וזה, ולא נטפל בכלום
פנינה תמנו:
 רגע, אנחנו לא נוטשות אף אחד, תאמינו לי, זה חלק מזה
עדי פרנקפורטר ישראלי:
אז זה נושא שעכשיו נוסף לסדר היום
פנינה תמנו:
אז תרשמי לך פגישה בקרוב
עדי פרנקפורטר ישראלי:
עדכנתי את הנושאים
פנינה תמנו:
מתי את מעדכנת אותי שאתם נפגשים איתם?
עדי פרנקפורטר ישראלי:
אני אדבר עכשיו עם עלי ואנחנו נראה איך
פנינה תמנו:
את דואגת שאני אהיה מעודכנת?
עדי פרנקפורטר ישראלי:
כן אני אעדכן אותך על זה
עדי פרנקפורטר ישראלי:
 חוץ מזה יש פה עוד הרבה נושאים שעלו מתחום התעסוקה, מתחום ההשכלה הגבוהה, מתחומים שונים
פנינה תמנו:
אז אני אמקד אותך, בואי נתחיל
פנינה תמנו:
 נשים שילדו בסמוך למלחמה ותוך כדי מלחמה?
עדי פרנקפורטר ישראלי:
אני אומרת שאני אתייחס להכל ביחד
עדי פרנקפורטר ישראלי:
 אנחנו מתכללים את כל הנושאים האלה ביחד
פנינה תמנו:
זה על השולחן שלכם הנושא הזה?
עדי פרנקפורטר ישראלי:
הנושא הזה נמצא על השולחן
עדי פרנקפורטר ישראלי:
 אנחנו עכשיו חושבים כפי שחברת הכנסת מיכל וולדיגר אמרה, אנחנו נמצאים עכשיו בשיח משמעותי בנושא הזה
עדי פרנקפורטר ישראלי:
חבילה גדולה שהולכת להגיע בתחום
עדי פרנקפורטר ישראלי:
 אני לא אגיד לך עכשיו מה יהיה בפנים, מה לא יהיה בפנים, איך כל דבר יהיה
פנינה תמנו:
אז לכן אתם לא תחליטו לבד, ובגלל זה את פה
עדי פרנקפורטר ישראלי:
נכון, אני גם פה ואני פה גם כדי לשמוע
פנינה תמנו:
 ולרשום ולהדגיש, כי אנחנו שומעים, החוכמה נמצאת בידי רבים
עדי פרנקפורטר ישראלי:
לגמרי
עדי פרנקפורטר ישראלי:
 ובגלל זה אחנו גם רוצים להביא משהו אחוד לכולם, שלא כל אחד יצטרך לבוא ולפנות בנפרד כמו שקורה פה עכשיו
פנינה תמנו:
להיפך, אנחנו מתכללים לכם את זה
עדי פרנקפורטר ישראלי:
מעולה, אז באמת שמענו דברים שאנחנו מכירים וגם דברים חדשים
פנינה תמנו:
כמו?
עדי פרנקפורטר ישראלי:
על נשות הקבע זה משהו חדש
עדי פרנקפורטר ישראלי:
 את השאר די הכרנו
פנינה תמנו:
על חופשת הלידה?
עדי פרנקפורטר ישראלי:
אנחנו מכירים
פנינה תמנו:
תשמעו, אני יודעת שאתם לא אוהבים את החל"ת או הארכת חופשת לידה בתשלום
פנינה תמנו:
 הדבר הזה, עזבו שזה משבר אמון מול נשים, כל התפיסה של משרד האוצר ומדינת ישראל, עם כל הנושא של חופשת לידה, אבל כדאי מאוד שגם אם אתם בסוף לא תרצו להאריך, שתביאו פיצוי כזה משמעותי, אני אומרת לך, שנותן סיוע לנשים האלה והן לא קורסות, בטח שבתקופה הזאת שהיא תקופה רגישה גם רגשית
פנינה תמנו:
 ואף אחד לא צריכה להתנצל על זה
פנינה תמנו:
 אוקיי תמשיכי
עדי פרנקפורטר ישראלי:
את צודקת ובאמת יש מענים שאנחנו אוהבים לתת אותם בצורה מסוימת ולא בצורה אחרת ואת מכירה את זה חברת הכנסת
עדי פרנקפורטר ישראלי:
 יש דברים שאנחנו אוהבים לתת בצורה כזו ולא בצורה אחרת, אז אנחנו באמת מגבשים את החבילה ובזמן הקרוב אמורים להגיע לכנסת לאיך שיעבירו את זה
פנינה תמנו:
אוקיי אנחנו רוצים שתבואו לדווח ברגע שיהיה לכם את המתווה לפני שאתם מאשרים אותו, כדי שתקבלו תיקונים מאיתנו וגם מהנשים היקרות שנמצאות כאן
פנינה תמנו:
 אני מבקשת שתשימי לב, נשות הקבע, יש לנו את הסיפור של המתמחות, מרשם, שבאמת הן מצילות חיים
פנינה תמנו:
 מה אתם מצפים מהן? שלא ילכו לעזור כשבתי החולים בעצמם בעומס? אבל ילדים לא יכולים לגדול בלי הורים, וזה גם יהיה חסר אחריות מצידנו לדרוש מהן להמשיך את זה
פנינה תמנו:
 אז אולי הן יקבלו גם עזרה מהקרן, אבל זה לא מספיק
פנינה תמנו:
 אתם צריכים גם לקחת את זה בחשבון
פנינה תמנו:
 ואגב זה לא רק הן, אנחנו יודעים שיש עוד כמה מקצועות שאנחנו יודעים שיש להם שעות ארוכות יותר
פנינה תמנו:
 מה היה עוד? עצמאיות, כן
פנינה תמנו:
 מה רצית לומר? משפט? כי אנחנו תכף סוגרים
פנינה תמנו:
 לצערי יושבים עליי
שגית בכנר:
אני עצמאית שבעלי יצא לחופשת לידה במקומי לפני שבעה חודשים
שגית בכנר:
 אני היום בחופשת לידה ולא זכאית לכלום
שגית בכנר:
 אני עסק מתפתח, משווים אותי לשנה שעברה
שגית בכנר:
 מה שהיה בשנה שעברה לא רלוונטי לשנה הזאת
פנינה תמנו:
למה? עצמאיות כבר מקבלות בחופשת לידה
שגית בכנר:
אני לא בחופשת לידה, בעלי יצא במקומי לפני שבעה חודשים
שגית בכנר:
 הוא נהנה מחופשת הלידה שלי כדי שאני אוכל להמשיך בעסק
שגית בכנר:
 היום אני בסוג של חופשת לידה
פנינה תמנו:
לא, היום את מתגייסת לטובת הדבר הזה בגלל שהוא
פנינה תמנו:
 זה שונה
שגית בכנר:
לא, בתחושה שלי
פנינה תמנו:
אה, בתחושה
פנינה תמנו:
 אני לא זכאית למענקים כי אני עסק מתפתח ומשווים לי ללפני שנה ומה שהיה לפני שנה לא שווה למה שקורה היום
פנינה תמנו:
 אני לא זכאית לשעה פחות בעבודה
פנינה תמנו:
 אף אחד לא מתגמל אותי
פנינה תמנו:
 נושא העצמאיות זה נושא כבד
פנינה תמנו:
 יכול להיות שאנחנו צריכים לעשות דיון בפני עצמו
פנינה תמנו:
 דיון נפרד לעצמאיות, דיון נפרד אמרנו גם לנשות הקבע כדי שגם ניתן להן זמן עבודה
יוכי לוי:
פנינה אפשר? אני מחכה כבר זמן רב
יוכי לוי:
יוכי לוי, יושבת-ראש אגודת הסטודנטים של האוניברסיטה הפתוחה
פנינה תמנו:
יוכי, אנחנו נעשה דיון נפרד
יוכי לוי:
אני אגיד לך מה הסיפור
יוכי לוי:
 אצלנו זה כבר אחרי הזמן
יוכי לוי:
 הלימודים התחילו לפני שלושה שבועות ויש לנו את נשות כוחות הביטחון, נשות המילואים שכרגע אין לנו מספיק תנאים
פנינה תמנו:
אני יודעת, אנחנו נעשה דיון בהקדם, כי אני חייבת לסגור על פי נהלי הכנסת
פנינה תמנו:
 וכפי שאת רואה איש המשמר היקר כבר מתקרב אליי, הוא יוציא אותי
שני סבוראי בנד:
פנינה, אני ממש מבקשת דקה בבקשה
פנינה תמנו:
לא ניתן
פנינה תמנו:
 ואת יודעת שאני מכבדת אותכם
שני סבוראי בנד:
אני אשכרה יצאתי מעזה בשביל זה
שני סבוראי בנד:
 במיוחד לוועדה
פנינה תמנו:
אה, את יצאת מעזה? אם יצאת מעזה אנחנו ניתן לך
פנינה תמנו:
 אפילו איש המשמר ייתן לך, לא ידעתי
פנינה תמנו:
 מה שמך?
שני סבוראי בנד:
קוראים לי שני, אני מתמחה
פנינה תמנו:
שני הכל בסדר, תנשמי, אנחנו איתך
פנינה תמנו:
 שני לוחמת בעזה?
שני סבוראי בנד:
אני רופאה, אני מתמחה באורתופדיה
פנינה תמנו:
בואי שני, לא, הכול בסדר
פנינה תמנו:
 אנחנו איתך
שני סבוראי בנד:
ב-7 באוקטובר אני ובעלי יצאנו מהבית